Halvmåneantilope er en mellomstor–stor antilopeart, med en kroppslengde på cirka 150–230 cm og en skulderhøyde på cirka 119–122 cm. Skuldrene er høyere enn bakparten, som skråner nedover. Halen er cirka 40–60 cm lang. Voksne individer veier rundt 120–140 kg. Bukkens horn blir cirka 40 cm lange, mens hunnens blir cirka 37 cm lange. Hunnene blir generelt noe mindre enn bukkene, og hornene er også tynnere og litt kortere.